L'exposició itinerant de la Universitat de València sobre la Ruta de la Seda arriba a Alaquàs
11/05/2021

# L'exposició itinerant de la Universitat de València sobre la Ruta de la Seda arriba a Alaquàs

*   11/05/2021
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=19790

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19790%2F0&title=Ajuntament%20d%27Alaqu%C3%A0s.%20Premsa.L%27exposici%C3%B3%20itinerant%20de%20la%20Universitat%20de%20Val%C3%A8ncia%20sobre%20la%20Ruta%20de%20la%20Seda%20arriba%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19790/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/19790/11052021whatsapp_image_2021-05-11_at_13_51_09_1_1_Form_4.jpg)](https://www.alaquas.org/ficheros/documentos/2021/2/19790/11052021whatsapp_image_2021-05-11_at_13_51_09_1_1_Form_10.jpg "<a href='https://www.alaquas.org/ficheros/documentos/2021/2/19790/11052021whatsapp_image_2021-05-11_at_13_51_09_1_1_Form_10.jpg' target=_blank><i class='fa fa-external-link' aria-hidden='true'></i>.L'exposició itinerant de la Universitat de València sobre la Ruta de la Seda arriba a Alaquàs</a>")

La mostra es pot visitar al Castell d'Alaquàs des de l'11 de maig fins al 2 de juny en l'horari del monument

El Castell d’Alaquàs ha acollit hui dimarts 11 de maig la inauguració de l’exposició **_La participació valenciana en la Ruta de la Seda. Història, paisatge i patrimoni_** **de la Universitat de València, una mostra que posa de manifest l'enorme influència que va tindre la seda en la història i la cultura valencianes entre els segles XV i XIX.**

L’exposició ha sigut inaugurada per l'Alcalde d'Alaquàs, Toni Saura; el regidor de Cultura de l’Ajuntament d’Alaquàs, Fran Evangelista; el vicerector de Projecció Territorial i Societat, Jorge Hermosilla; el director i la directora de les oficines de Caixa Popular d’Alaquàs, José Luís Cuenca i Pilar Molina; i el comissari de l'exposició, el professor de la Universitat de València Ricardo Franch.

L’Alcalde d’Alaquàs i el vicerector de Projecció Territorial i Societat han coincidit a subratllar “l’oportunitat que suposa aquesta exposició perquè els veïns i veïnes d'Alaquàs coneguen, de la mà de reconeguts experts de la Universitat de València, el significat que la seda va tindre per als valencians entre els segles XV i XIX”.

“La present exposició pretén contribuir a la recuperació de la memòria col·lectiva d'una activitat que tanta influència ha exercit en la nostra història”, ha subratllat el comissari de la mostra i catedràtic d'Història Moderna de la Universitat de València, Ricardo Franch.

Els 22 panells que componen aquesta exposició, els continguts de la qual han sigut elaborats pels professors Ricardo Franch (comissari), Germán Navarro i Daniel Muñoz, constitueixen un excel·lent compendi de la cultura de la seda valenciana amb una mirada transversal, que manifesta la importància de la producció, la transformació i el comerç de la seda per a València i la seua entorn territorial durant el període segle XV-XIX. Aquesta exposició, produïda pel Vicerectorat de Projecció Territorial i Societat de la Universitat de València, amb la col·laboració de Caixa Popular i Turisme Comunitat Valenciana, pretén contribuir al coneixement d'una etapa fonamental de la nostra història vinculada al territori valencià.

Com esdevé amb les exposicions produïdes pel Vicerectorat de Projecció Territorial i Societat, la mostra _La participació valenciana en la Ruta de la Seda. Història, paisatge i patrimoni_ té un caràcter itinerant. Ja ha estat exposada al Jardí Botànic de la UV a València i en la capital de la Vall d´Albaida, Ontinyent. Desprès continuarà el seu recorregut per les poblacions del territori valencià amb la finalitat que la societat conega i valore el seu patrimoni històric i social. El pròxim destí serà Requena.